

**POHODNIŠTVO PZDU GORENJSKE 2025**

**B I L T E N**

**DU KOMENDA, 23.05.2025**

**GMJNICA PRI KOMENDI**

Organizator: DU Komenda

Organizacijski odbor: predsednik Saš Lenarčič, podpredsednik Drago Kolar, računovodkinja Marija

Pirnat, vodja pohodniške sekcije Janko Burnik

Vodja pohodništva: Drago Kolar

Vodenje pohoda: Katja Tabernik, Drago Car, Božo Novak, Janko Burnik

Zdravstveno osebje: Nejc Gantar dr.med., spec.

Pripravljenost: PGD Moste pri Komendi

PZDU delegat : Tone Prešeren

POROČILO

Društvo upokojencev (DU) Komenda je 30. maja 2025, pripravilo dva pohoda (lažji in težji) gorenjskih upokojencev v okolico Komende. Pohodniki, kar 180 iz 15 društev upokojencev, so na pot krenili v dveh skupinah po 9. uri izpred prostorov Teniškega kluba Komenda. Pred tem so se okrepili z bogato obloženim sendvičem in kavo, s seboj pa vzeli tudi plastenko vode.

Prva skupina, ki sta jo vodila Božo Novak in Janko Burnik, z njo je bil na začelju tudi zdravnik Nejc Gantar dr. med., spec., se je podala do Tunjic, kjer jim je o lepotah, enkratni legi in arhitekturi cerkve sv. Ane spregovoril domačin Valentin Zabavnik, nazaj grede pa si ogledala tudi Čukov bajer in Lončarjev muzej na Podborštu.

Drugo skupino je vodila Katja Tabernik, pomagal ji je Drago Car, izbrala pa si je krajšo pot z ogledom Čukovega bajerja, ostankov nekdanje partizanske bolnišnice dr. Tineta Zajca pri Komendski Dobravi, ob vračanju na izhodišče pa se je ustavila tudi pri Lončarjevem muzeju na Podborštu.

Pohodnike sta na pot pospremila glavni organizator Drago Kolar, podpredsednik DU Komenda in predsednik Komisije za šport pri DU Komenda, in podžupanja Občine Komenda Nada Jamšek. Zaželela sta jim varno hojo, prijetno počutje in lep dan. S pohodniki je bil tudi predstavnik PZDU Gorenjske Ivo Veger. Pri posameznih postankih so bili ob ogledu krajevnih znamenitosti, zanimivosti in pomembnosti deležni ustrezne razlage poznavalcev.

Po vrnitvi na izhodiščno mesto in sicer lažja skupina ob 12.15 uri in težja ob 13.10 uri je DU Komenda za vse udeležence obeh pohodov preskrbelo dobrote z žara. Zabaval jih je Franc Pestotnik – Podokničar. Doživeli so lep dan, si okrepili telo obenem pa umirjali in obogatili ob lepotah videnega, slišanega in doživetega. Okolica Komende ima, kot je povedala podžupanja Nada Jamšek, veliko pokazati obiskovalcu. Posebej na tako lep predzadnji majski dan, ko je narava v polnem razcvetu in rasti, zastonj ponuja iz prgišča svojega preobilja. Upokojenci pa se, kot je rekel Ivo, tudi ne dajo. »Ne potrebujemo zdravnika!« je rekel. Da je tako, čim več v naravo! Tudi starejši med njimi. Jih je bilo kar dosti med vidno mlajšimi, a trdna volja, odločnost in želja po lepem doživetju med sproščeno hojo in pogovorom so pomagali, da so prehodili predvidene kilometre razgibanih poti in to brez poškodb.

Ob zaključku je Predsednik komisije za šport, rekreacijo in gibalno kulturo pri PZDU Gorenjske, Ivo Veger podel vsem udeleženim društvom tudi priznanja.

Album fotografij pohoda PZDU Gorenjska 2025 na spodnji povezavi:

<https://photos.app.goo.gl/nf2g8xz2Ji4qCmFZ9>